ક્યારેય પુણે ન જતા હરેશ દેઢિયા એ દિવસે પુણે ગયા ત્યારે એક દિવસ રોકાવાના હતા એટલે તેઓ એક જોડી કપડાં પણ બૅગમાં લઈ ગયા હતા. તેમની બૅગ મળી નથી. તેમનાં ખિસ્સાંમાંથી કોઈ પાકીટ, કાગળ કે પૈસા કશું જ મળ્યું નથી. ઈવન તેમનાં ચંપલ પણ સ્પૉટ પરથી મળ્યાં નથી. તેજસ દેઢિયાએ આ વિશે વધુમાં કહ્યું હતું કે ‘હત્યા કરનારે એ વાતની કાળજી લીધી છે કે બની શકે એટલી તેમની આઇડેન્ટિટી છુપાવી શકાય. એ જ દર્શાવે છે કે તેમની હત્યા પ્લાનપૂર્વક કરવામાં આવી છે. તેઓ પોતાની દુકાન સિવાયના નાણાકીય વ્યવહાર કોઈને જણાવતા નહોતા. આથી તેમની હત્યા પાછળ કદાચ કોઈ આર્થિક રીઝન હોય તો એ પણ નકારી શકાય નહી.’